Der lå egentlig ikke de store overvejelser bag, da Maria Maja Slot Lysdal for lidt over tre år siden søgte ind på uddannelsen kommunikation og digitale medier på Aalborg Universitet i København.

»Jeg tænkte ikke så meget over det. Der var aldrig nogen, der stillede mig spørgsmålet: Hvorfor gør du det?«, husker hun.

»Du er færdig med gymnasiet, så har du et sabbatår eller to, og så vælger du universitetet eller måske en professionsbachelor. Det gjorde alle mine venner også. Det er, som om det bare er livets gang«, siger hun.